**КОНСПЕКТ ЗА ИЗПИТ**

по

английски език за медицина

задължителна дисциплина

за студенти от ІI курс, придобиващи образователно-

квалификационна степен “магистър-лекар по медицина”

Курсът по специализиран английски език за студентите от специалност „Mедицина” развива комуникативните и езиковите умения на студентите необходими им в реални професионални ситуации и им помага в усвояването на основната терминология по специалността. Конкретните умения, които студентите следва да имат след приключване на курса, са:

**Pазбиране при слушане:** на кратки лекции, презентации и дискусии на английски език по теми, свързани с медицината; да си водят ефективно бележки; да разбират оплакванията на пациентите.

**Говорене:** да могат да направят презентация по тема, свързана с медицината; да могат да свалят анамнеза на пациент и да обяснят предписаното лечение; да говорят за работата и задълженията си като лекари; да могат да обсъждат медицински проблем с колеги; да описват графики, таблици и диаграми; да предават сбито писмена или устна информация; да изразяват мнение, съгласие/несъгласие, да аргументират позицията си; да правят презентация на научна тема след предварителна подготовка.

**Pазбиране при четене:** по време на курса студентите следва да са усвоили работата с автентични научни текстове, като статии, доклади, извадки от учебници и други научни публикации в сферата на медицината. Студентите трябва да имат развити умения за извличане на основната идея и четене за откриване на конкретна информация.

**Писане:** Студентите успешно приключили курса следва да умеят да пишат обобщение на писмен или устен текст, да попълват професионална документация (анамнеза), писмено да оформят презентация, да подготвят научно съобщение.

След приключване на курса по специализиран английски език, студентите следва да познават и ползват терминологията в следните тематични области на медицината:

1. The human life cycle. Gender issues
2. The skeleton. Endocrine glands
3. The digestive system and diseases
4. The respiratory system and diseases
5. Blood and blood diseases
6. The cardiovascular system. History taking (I)
7. Infectious diseases. History taking (II)
8. Special investigations. Referral letter
9. Management of diseases. Diabetes
10. Drugs and drug abuse
11. Surgery. The operating theatre and ICU
12. The nervous system. The brain

В процеса на усвояване на английски език за медицински цели, от студентите се очаква да преговорят, затвърдят и разширят познанията си, свързани с типични граматични структури на езика в областта на медицината, както и да използват уместно набор от техните функции като: описание на заболяване, описание на процес /където често се използва страдателен залог/ и др. с цел постигане на съответното комуникативно намерение.

***Литература:***

1. Dokova, A., Trendafilova, S., Angelova, V., *English for Medicine*, Steno, Varna, 2009

2. Glendinning, E., Holmstroem B., *English in Medicine. A Course in Communication Skills*, CUP, 1987

3. O’Brien, T. *Medicine*, Longman, 1979

4., James, D., *Medicine*, Prentice Hall, 1989

5. Sandler, P.L., *Medically Speaking,* BBC English, 1982

6. Кожухарова, Л., *Английски за медици, медсестри и рехабилитатори*, Фата, 1998